Mina olen Katre ja see siin on minu mõtete pesa. Olen ühe lapse ema, mängur ja ei tea veel, mis elus edasi saama hakkab. Minust saad lähemalt lugeda siit.
#000000
Lõpuks ometi on A. sünnipäevanädal mööda saanud. Uskumatu! Juba KUUS aastat uut ajaarvamist “pärast Annabeli sündi.” Mulle reaalselt tundub, et mu elus on palju rohkem tegemisi, kui enne teda oli ja pidevalt pean oma laiska loomust alla suruma ja end ületama, tehes asju, mida ma muidu üldse ei teeks.
#000003
Peopaiga valis A. ise välja. Mina vaid esitlesin erinevaid Tartu mängutubasid, mille hulgast tema valituks osutus HipHop mängumaa, mida ta ise kutsus piraadikohaks. Muud asjad peale kuupäeva, kellaaja ja asukoha valikut said korraldatud nii kiirelt, kergelt, vähese vaeva ja väheste resurssidega kui võimalik. Ise olen enda üle uhke ja nii väikestel lastel pole ka oskust midagi ette heita, seega võib öelda, et kõik õnnestus. :D
#000005
Kõige rohkem peavalu valmistas mulle see, mida lastele söögiks pakkuda ja veidi teisejärgulisem oli see, kuidas seda söögilauda esitleda või kaunistada. Igasuguste ürituste ja sünnipäevade puhul paistab alati silma, et kaunistustele, lauakatmisele jms on megalt rõhku pandud. Kõik asjad peaksid olema mingi temaatika järgi. Toidu juures peaksid olema sildikesed, mis viitavad sellele, mis kausikeses asub. Nagu inimesed silmaga ei näeks, mis laual on? :D Eriti uhke oleks, kui nõud oleksid päris nõud ja jooginõuks oleks vinged vintage pudelikesed kõrtega jne. Saate aru küll, mida ma silmas pean?
#000007
Mina mõtlen aga, et mis on sellel kõigel mõtet, kui pidu kestab vaid paar tundi ja kõige selle ülesseadmisele ja pärast koristamisele kulub palju aega. Don’t get me wrong, üliilus on minna küll sellisele peole, kus on asjad ilusasti korraldatud ja sätitud, aga ise ma seda teha ei viitsi ja sellist teenust osta ka ei raatsi, sest see “vau efekt” kestab vaid esimese hetke ja hiljem pole enam kellelgi vahet, kuidas midagi välja näeb. :D Seega minu poolest võib ka lihtsalt söögid ja sööginõud lauale panna ja pole vahet mingil erilisemal kaunistamisel. ILUS OLEKS, aga MINA ei viitsi ja ei raatsi.
#000008
Käisime enne sünnipäeva Annabeliga koos KRABA -s, et osta taldrikud ja lusikad. Koha peal sai lisaks valitud veel ühekordne laudlina, popkorni topsid ja ja Lego Film 2 salfakad, millelt LEGO fänn pilku enam ära ei saanud. :D Topsid olid olemas juba varasemast ajast, sest 2 aastat tagasi ostsin ma Pakendikeskusest kõigest viieka eest terve torni papptopse (100tk), mida jätkub vist veel järgmise aasta sünnipäevaks ka. Valge tops sobib iga “temaatikaga” nagunii ja lastel on hea sinna markeriga oma nime peale kirjutada.
#000009
Söögi osas googeldasin ja vaatasin erinevaid laste sünnamenüüsid, mis on tihtipeale päris sarnased – siuke snäkivärk, sest lapsed ju pigem hullavad kui istuvad ja söövad. Vahepeal jõudsin ka imestada toitlustuse hindade üle, kui nägin, et 20-le lapsele mõeldud sünnipäevalaud maksab 150 eurot ja sisaldab: makaronisalat, puuviljad, kurk+porgand+dipikaste, lihapallid või kananagitsad, pirukad, popcorn, morss (mulliga või mullita), maitsevesi, kohv, koristuteenus – kohapealsete pärisnõudega. Leidsin, et täpselt samad asjad saab pakkuda max 50 euro eest, seega ei saanud väga aru, mille eest see sott peale tuleb maksta. Seda enam oli isu end kokku võtta ja söögikraam ise teha, mitte tellida.
#000010
Eelmisest aastast jäi meelde, et eriti heaks hitiks olid minu enda tehtud mini-viineripirukad ja popkorn. Makaronisalatit, köögivilju dipiga, juustukuubikuid ja lihapallikesi eriti ei söödud ja tuli pärast pidu koju tassida. Seega polnud neid asju mõtet ka sel aastal pakkuda üritada.
#000011
Läksingi siis seda teed, et küpsetasin 2 laari mini-viineripirukaid, 1 plaaditäie mini-kaneelirulle, 4 väikest singi-juustu stritslit ja köögivilja asemel otsustasin seekord pakkuda hoopis puuvilju ja esitleda neid varda otsa topituna. Lisaks ostsin juurde popkorni ja mingisuguseid sinise pakiga karukrõpse, mida Ann soovis. Igaks juhuks tegin juurde veel munavõidega tikuvõileibasid, sest kartsin, et “äkki pakun liiga vähe asju.” Kookoseküpsised ja tordi valmistas Annabeli vanaema.
#000012
Olgu siinkohal öeldud, et jällegi kadusid laualt kõigest poole tunniga mini-viineripirukad ja mini-kaneelirullid, nii et lapsed küsisid: “Miks need laualt ära koristati?” :D Ühesõnaga, tuleb järgmistel kordadel veelgi rohkem just neid asju teha. :D Samuti said peo käigus tühjaks puuviljavarraste vaagnad. Ma arvan, et varraste otsast söömine oli lastele lihtsalt huvitav ja niisama puuviljavaagnat ei oleks nii innukalt näpitud. Karukrõpse polnud tarvis lauale pannagi, sest paistis et popkornist piisas. Koju tagasi tõin veel stritslid ja tikuvõileivad – neid miskipärast ei tahetud. See eest järgmisel päeval töökaaslased küll kiitsid. Vaagnad asjade transportimiseks soetasin jällegi Pakendikeskusest – saab veel teinekordki kasutada!
#000013
Kirjutasin siin umbes 2 nädalat tagasi, kuidas põdesin lastekarjaga hakkama saada. Pärast toda postitust ja kommentaare mõtlesin korraks isegi, et prooviks mõnda peojuhti. Mõtet ja vajadust ei näinud ma mingis batmani kostüümis kohale laekuvas tegelases, kellel lapsed lihtsalt seljas hakkaks kargama. Eriti arvestades asjaolu, et sünnipäevale tulevad lapsed leiavad edukalt endale ise tegevust ja keegi nurgas ei passi. Ehk et sellisel mängujuhil näeksin rohkem mõtet siis, kui on teada, et osad lapsed sellised igavlejad on. Mullimeister tundus lahe asi, aga oh sa jeerum kui kallis, seega jäi eelarvest välja. Näomaalingul ei näinud ka õhtuse peo tõttu mõtet, sest peale pidu lähevad lapsed kohe koju magama. See oleks sobinud rohkem nädalavahetusel lõunase peo jaoks.
#000014
Kõige rohkem oleksin ma tahtnud mingit mängujuhti, kes tuleb ja lastega mingeid mänge läbi viib ja ideaalis näiteks aarete jahi korraldab. See oleks piraaditeemalisele mängumaale eriti sobilik ka olnud. Kahjuks aga polnud ühel sellist teenust pakkuval mängujuhil tolleks päevaks enam vaba aega ja mõtlesin, et ah suva kah. “Sain eelmisel aastal hakkama, saan ka sel aastal.”
#000015
Igaks juhuks aga otsisin välja mingisugused tegevused ja mängud, mida lastega vajadusel ja võimalusel ise korraldada saaks. Ma olen laste seltsis olles kuidagi avastanud, et mulle ausalt öeldes meeldib see mängujuhi teema ja teen päris hea meelega. Paraku aga ei tulnud see mul eriti hästi vist välja, sest tegevustest huvitatud olid ainult pooled. Alguses tahtsid üksikud lapsed niisama batuudil hüpata ja mitte mängu tulla, aga siis vaatasid teised, et “Ähh, ma tahan ka hoopis hullata!” nii et pika peale see mängutegu feilis. Polnud nagu mõtet, kui osad lapsed liitusid ja lahkusid mängust suvahetkedel ja tekitasid sellega palju segadust. :D Ju siis oli neil peale lasteaiapäeva lihtsalt isu kuni uneajani VABALT möllata. :D Või siis ilmselt õnnestuks see mänguvärk paremini siis, kui lapsi oleks veits vähem, sest noh.. pooled ju tegelt tahtsid mängida, aga läbi teiste kiljumise oli seda raske teha.
#000016
Kisa oli taaskord nii palju, et juba 1 tund sünnipäeva pidamist ja ma tundsin, kuidas mu energia on otsakorral ja TAHAAAAKS VAIKUST! Pärast pidu vaidles Annabel mõistagi, kuidas temal mitte mingil juhul väsimust ja und ei ole ja mina jällegi unistasin ainult sellest hetkest, et saaks juba voodisse langeda ja õndsas vaikuses uinuda. :D Ühtlasi tundsin ma pärast pidu taaskord seda “Never again!” tunnet, et mina enam iial sellist suurt pidu korraldada ei taha, aga paraku lahtus see tunne juba järgmisel päeval ja hetkel mõtlen ma jälle, et einoh.. kui laps nii väga tahab, siis tuleb see katsumus ka järgmisel aastal üle elada. Ainult ÜKS KORD aastas ju?
#000017
Kui teid kingitused ka huvitavad, siis enamjaolt tuli kingiks raha ja kinkekaarte, mis on minu arust 6-aastase puhul parim kingitus ka. Siis saab ta ise valida midagi suuremat ja jääb ära üleliigne tilu-lilu. Kindlasti soovib ta juurde osta näiteks LEGO -sid. Asjadest sai ta ühe punutud üleõla koti, uue ja läikiva tangle-teezer kammi, Robotauto Poli multikast pärit Roy transformeri, värviraamatuid ja pliiatseid, Philips Sonicare hambaharja, paar lugemisraamatut ja 2 uut telekamängu: Captain Toad ja Minecraft. Mõningatest neist kirjutan põhjalikumalt mõnes teises postituses. : )
#000018
Ise aga tellisin Õhupallid Tartus facebooki lehe kaudu 17 heeliumõhupalli – nende mõte oli see, et igale külalisele lahkudes tänutäheks üks õhupall kaasa kinkida. Ma ei teagi miks, lihtsalt meeldib see mõte, et tulijatele midagi tänutäheks kinkida, aga mingisuguse goodie-bag –i kokkupanemine on minu jaoks jälle liialt suur ettevõtmine. Lastel oli õhupallist rõõmu küll ja veel. :D
#000019
A kuidas teil selle pidude korraldamisega? Meeldib, viitsite? Teete söögi ise, tellite? Rääkige kaasa, misiganes mõtteid postitus tekitas ja tahate välja öelda. :D
#000020
It’s beginning to look a lot like christmas
#000021
Kadri 30. september 2019 at 16:23 VastaAitäh heade ideede eest! Meil kuu aja pärast pidu tulemas! Mis taignast väikesed kaneelikad tehtud on? Katre 30. september 2019 at 16:46 VastaPoes müüdavast pärmi-lehttaignast, siis ei tule liiga kohevad ja on rohkem nagu sellised küpsiselaadsed – hea suhu pista. :D Teen need keskeltläbi 3cm diameetriga, seega päris pisikesed. Plaadil enne küpsemist paistavad veel väiksemad. :D
#000022
Aitäh heade ideede eest! Meil kuu aja pärast pidu tulemas! Mis taignast väikesed kaneelikad tehtud on?
#000023